CELEX: C2007/095/12
Language: fi
Date: 2007-04-28 00:00:00
Title: Asia C-176/05: Yhteisöjen tuomioistuimen tuomio (ensimmäinen jaosto) 1.3.2007 (Landesgericht für Zivilrechtssachen Wienin (Itävalta) esittämä ennakkoratkaisupyyntö) — KVZ retec GmbH v. Itävallan tasavalta (Jätteet — Asetus (ETY) N:o 259/93 — Jätteiden siirtojen valvonta ja tarkastaminen — Lihaluujauho)

28.4.2007   
            
            
               FI
            
            
               Euroopan unionin virallinen lehti
            
            
               C 95/8
            
         Yhteisöjen tuomioistuimen tuomio (ensimmäinen jaosto) 1.3.2007 (Landesgericht für Zivilrechtssachen Wienin (Itävalta) esittämä ennakkoratkaisupyyntö) — KVZ retec GmbH v. Itävallan tasavalta
   (Asia C-176/05) (1)
   
   (Jätteet - Asetus (ETY) N:o 259/93 - Jätteiden siirtojen valvonta ja tarkastaminen - Lihaluujauho)
   (2007/C 95/12)
   Oikeudenkäyntikieli: saksa
   Ennakkoratkaisua pyytänyt tuomioistuin
   Landesgericht für Zivilrechtssachen Wien
   Pääasian asianosaiset
   
      Kantaja: KVZ retec GmbH
   
      Vastaaja: Itävallan tasavalta
   Oikeudenkäynnin kohde
   Ennakkoratkaisupyyntö — Landesgericht für Zivilrechtssachen Wien — Euroopan yhteisössä, Euroopan yhteisöön ja Euroopan yhteisöstä tapahtuvien jätteiden siirtojen valvonnasta ja tarkastamisesta 1 päivänä helmikuuta 1993 annetun neuvoston asetuksen (ETY) N:o 259/93 (EYVL L 30, s. 1) 1 artiklan 2 kohdan d alakohdan ja 26 artiklan 1 kohdan a ja b alakohdan tulkinta — Lihaluujauhon siirto — Ilmoitusvelvollisuus
   Tuomiolauselma
   Euroopan yhteisössä, Euroopan yhteisöön ja Euroopan yhteisöstä tapahtuvien jätteiden siirtojen valvonnasta ja tarkastamisesta 1.2.1993 annetun neuvoston asetuksen (ETY) N:o 259/93, sellaisena kuin se on muutettuna 28.12.2001 annetulla komission asetuksella (EY) N:o 2557/2001, 1 artiklan 3 kohdan a alakohdan mukaisesti sellaisen lihaluujauhon siirto, joka luokitellaan jätteeksi, koska siihen liittyy velvollisuus tai aikomus hävittää se, joka on tarkoitettu ainoastaan hyödynnettäväksi ja joka mainitaan tämän asetuksen liitteessä II, ei kuulu sen säännösten soveltamisalaan kyseisen 3 kohdan b-e alakohdan sekä tämän saman asetuksen 11 artiklan ja 17 artiklan 1-3 kohdan säännöksiä lukuun ottamatta. Kansalliselle tuomioistuimelle kuuluu kuitenkin sen valvominen, että kuljettaminen tapahtuu muiden kuin ihmisravinnoksi tarkoitettujen eläimistä saatavien sivutuotteiden terveyssäännöistä 3.10.2002 annetun Euroopan parlamentin ja neuvoston asetuksen (EY) N:o 1774/2002, sellaisena kuin se on muutettuna 12.5.2003 annetulla komission asetuksella (EY) N:o 808/2003, säännöksistä johtuvien vaatimusten mukaisesti, joista merkityksellisiä voivat olla tämän viimeksi mainitun asetuksen 7, 8 ja 9 artiklan ja liitteen II säännökset.
   
      (1)  EUVL C 143, 11.6.2005.